CELEX: 32017D0919
Language: ro
Date: 2017-05-29 00:00:00
Title: Decizia de punere în aplicare (UE) 2017/919 a Comisiei din 29 mai 2017 de modificare a Deciziei de punere în aplicare (UE) 2016/1942 privind specificațiile Portalului european de proiecte de investiții

30.5.2017   
            
            
               RO
            
            
               Jurnalul Oficial al Uniunii Europene
            
            
               L 139/78
            
         DECIZIA DE PUNERE ÎN APLICARE (UE) 2017/919 A COMISIEI
   din 29 mai 2017
   de modificare a Deciziei de punere în aplicare (UE) 2016/1942 privind specificațiile Portalului european de proiecte de investiții
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) 2015/1017 al Parlamentului European și al Consiliului din 25 iunie 2015 privind Fondul european pentru investiții strategice, Platforma europeană de consiliere în materie de investiții și Portalul european de proiecte de investiții și de modificare a Regulamentelor (UE) nr. 1291/2013 și (UE) nr. 1316/2013 – Fondul european pentru investiții strategice (1), în special articolul 15 alineatul (1),
   întrucât:
   
               (1)
            
            
               Regulamentul (UE) 2015/1017 însărcinează Comisia să creeze, cu sprijinul Băncii Europene de Investiții (BEI), un Portal european de proiecte de investiții (PEPI). PEPI este un portal web accesibil publicului, dedicat proiectelor de investiții, care joacă rolul unei platforme de promovare a proiectelor în rândul investitorilor potențiali din întreaga lume.
            
         
               (2)
            
            
               Specificațiile PEPI au fost stabilite în Decizia de punere în aplicare (UE) 2016/1942 a Comisiei (2).
            
         
               (3)
            
            
               Experiența dobândită în gestionarea PEPI indică faptul că anumite dispoziții ar trebui să fie modificate, în special pentru a atrage mai multe proiecte din partea promotorilor de proiecte mai mici, a IMM-urilor și a întreprinderilor cu capitalizare medie, în conformitate cu obiectivul Uniunii Europene de a sprijini IMM-urile și spiritul antreprenorial. Prin urmare, costul minim al proiectului ar trebui să fie redus de la 5 milioane EUR la 1 milion EUR.
            
         
               (4)
            
            
               Pentru a spori gradul de atractivitate al PEPI și pentru a reduce într-un mod nediscriminatoriu sarcina suportată de promotorii de proiecte, încurajând astfel publicarea unui număr mai mare de proiecte pe PEPI, promotorilor de proiecte nu ar trebui să li se solicite plata unei taxe de procesare a cererii. Examinarea proiectului prevăzută în secțiunea 3 din anexa la Decizia de punere în aplicare (UE) 2016/1942 ar trebui să rămână în vigoare, pentru a se asigura publicarea unor proiecte de calitate pe PEPI,
            
         ADOPTĂ PREZENTA DECIZIE:
   Articolul 1
   Decizia de punere în aplicare (UE) 2016/1942 se modifică după cum urmează:
   
               1.
            
            
               La articolul 2, litera (a) se înlocuiește cu următorul text:
               
                           „(a)
                        
                        
                           proiectul (sau programul care constă din proiecte mai mici) prezintă un cost total minim de 1 000 000 EUR;”
                        
                     
         
               2.
            
            
               Articolul 3 se înlocuiește cu următorul text:
               „Articolul 3
               Nu se percepe o taxă de procesare a cererii.”
            
         
               3.
            
            
               Secțiunea 4 din anexă se elimină.
            
         Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   
      Adoptată la Bruxelles, 29 mai 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 169, 1.7.2015, p. 1.
   
      (2)  Decizia de punere în aplicare (UE) 2016/1942 a Comisiei din 4 noiembrie 2016 privind specificațiile Portalului european de proiecte de investiții și de abrogare a Deciziei de punere în aplicare (UE) 2015/1214 (JO L 299, 5.11.2016, p. 86).